ระเบียบสำนักทะเบียนกลางว่าด้วยการคุ้มครองและจัดการข้อมูลทะเบียนประวัติราษฎรพ.ศ. ๒๕๖๑ โดยที่พระราชบัญญัติการทะเบียนราษฎรพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติการทะเบียนราษฎร(ฉบับที่ ๒) พ.ศ. ๒๕๕๑ มาตรา ๑๒ กำหนดให้สำนักทะเบียนกลางจัดเก็บข้อมูลทะเบียนประวัติราษฎรและปรับปรุงข้อมูลดังกล่าวให้ตรงกับความเป็นจริงอยู่เสมอและมาตรา ๑๕ วรรคสอง และวรรคสาม กำหนดให้ผู้อำนวยการทะเบียนกลางอาจอนุญาตให้ส่วนราชการและหน่วยงานของรัฐเชื่อมโยงคอมพิวเตอร์เพื่อใช้ประโยชน์จากฐานข้อมูลทะเบียนประวัติราษฎรได้ดังนั้น เพื่อประโยชน์ในการเก็บรักษาและควบคุมข้อมูลการทะเบียนราษฎรการตรวจสอบพิสูจน์ตัวบุคคลและประมวลผลข้อมูลทะเบียนราษฎรการให้บริการประชาชนในการขอตรวจคัดเอกสารข้อมูล และแก้ไขปรับปรุงข้อมูลทะเบียนราษฎรให้ถูกต้องและการอนุญาตให้ส่วนราชการและหน่วยงานของรัฐเชื่อมโยงคอมพิวเตอร์เพื่อการปฏิบัติหน้าที่ให้เป็นไปด้วยความถูกต้อง เหมาะสมและเกิดประสิทธิภาพ จึงจำเป็นต้องออกระเบียบเพื่อกำหนดการปฏิบัติที่ว่าด้วยการคุ้มครองและจัดการข้อมูลทะเบียนประวัติราษฎรอาศัยอำนาจตามความในมาตรา ๘/๒ (๑) แห่งพระราชบัญญัติการทะเบียนราษฎร พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๒) พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๓๒ วรรคสอง แห่งรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายผู้อำนวยการทะเบียนกลางออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักทะเบียนกลางว่าด้วยการคุ้มครองและจัดการข้อมูลทะเบียนประวัติราษฎรพ.ศ. ๒๕๖๑ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันที่ประกาศในราชกิจจานุเบกษาเป็นต้นไปข้อ ๓ ในระเบียบนี้ส่วนราชการ หมายความว่า ส่วนราชการตั้งแต่ระดับกรมหรือเทียบเท่าและหน่วยงานของรัฐอื่นที่มีฐานะเป็นนิติบุคคลตามที่กฎหมายกำหนดข้อมูลทะเบียนราษฎร หมายความว่า ข้อมูลของบุคคลที่แสดงออกในรูปของเอกสาร ภาพหรือข้อมูลดิจิทัลโดยมีรายการตามที่ปรากฏในทะเบียนบ้านเช่น ชื่อตัว ชื่อรอง ชื่อสกุล วันเดือนปีเกิดเลขประจำตัวประชาชน สัญชาติ สถานะเจ้าบ้าน ชื่อบิดา ชื่อมารดา ที่อยู่ตามทะเบียนบ้านเป็นต้น ทะเบียนการเกิด ทะเบียนการตาย รวมถึงทะเบียนประวัติของคนซึ่งไม่มีสัญชาติไทยข้อมูลทะเบียนประวัติราษฎร หมายความว่า ข้อมูลของบุคคลที่แสดงออกในรูปของเอกสารภาพหรือข้อมูลดิจิทัลโดยมีรายการตามที่ปรากฏในข้อมูลทะเบียนราษฎรและข้อมูลอื่นที่บ่งบอกถึงสถานภาพและตัวบุคคลที่เป็นเจ้าของทะเบียนประวัติเช่น ภาพใบหน้า ลายพิมพ์นิ้วมือ สถานภาพการสมรสชื่อคู่สมรส ชื่อบุตร ชื่อบุตรบุญธรรมหรือผู้รับบุตรบุญธรรม ศาสนา วุฒิการศึกษาอาชีพภูมิลำเนาตามทะเบียนบ้าน ผลการตรวจสารพันธุกรรมหรือ ดีเอ็นเอ เป็นต้นเจ้าของข้อมูล หมายความว่า บุคคลที่เป็นเจ้าของข้อมูลทะเบียนราษฎร หรือข้อมูลทะเบียนประวัติราษฎรผู้ควบคุมข้อมูล หมายความว่า สำนักทะเบียนกลาง รวมถึง สำนักทะเบียนจังหวัด สำนักทะเบียนกรุงเทพมหานครสำนักทะเบียนอำเภอ สำนักทะเบียนท้องถิ่น และส่วนราชการหรือหน่วยงานของรัฐซึ่งเป็นผู้จัดทำเก็บ รวบรวม และใช้ข้อมูลเกี่ยวกับบุคคล รวมถึงการใช้ข้อมูลทะเบียนราษฎรหรือข้อมูลทะเบียนประวัติราษฎรร่วมกับสำนักทะเบียนกลางผู้รับข้อมูล หมายความว่า บุคคลหรือนิติบุคคลที่ได้รับข้อมูลทะเบียนราษฎรหรือข้อมูลทะเบียนประวัติราษฎรจากผู้ควบคุมข้อมูลและนำข้อมูลนั้นไปใช้ประโยชน์ฐานข้อมูลทะเบียนกลาง หมายความว่า ฐานข้อมูลทะเบียนราษฎร ฐานข้อมูลทะเบียนครอบครัว ฐานข้อมูลทะเบียนชื่อบุคคลและฐานข้อมูลทะเบียนบัตรประจำตัวประชาชนเชื่อมโยงคอมพิวเตอร์ หมายความว่า การเชื่อมระบบคอมพิวเตอร์ของส่วนราชการหรือหน่วยงานของรัฐกับสำนักทะเบียนกลางเพื่อใช้ประโยชน์จากฐานข้อมูลทะเบียนกลางและฐานข้อมูลประชาชนของส่วนราชการหรือหน่วยงานของรัฐนั้นข้อ ๔ ข้อมูลทะเบียนราษฎร และข้อมูลทะเบียนประวัติราษฎรเป็นข้อมูลส่วนบุคคลจะเปิดเผยได้ต่อเมื่อได้รับความยินยอมจากเจ้าของข้อมูลหรือผู้มีอำนาจกระทำการแทนเจ้าของข้อมูลหรือเปิดเผยได้ตามที่กฎหมายบัญญัติไว้เท่านั้นแต่การเปิดเผยข้อมูลดังกล่าวจะทำให้เกิดความเสียหายแก่เจ้าของข้อมูลหรือผู้มีอำนาจกระทำการแทนมิได้การยินยอมให้เปิดเผยข้อมูลตามวรรคหนึ่งจะทำเป็นหนังสือหรือเป็นข้อความอยู่ในคำร้องหรือคำขอ หรือแสดงออกในลักษณะอื่นก็ได้ เช่น ยินยอมมอบบัตรประจำตัวประชาชนให้แก่เจ้าพนักงานหรือผู้มีหน้าที่ตามกฎหมายเพื่อนำไปตรวจข้อมูลเกี่ยวกับตัวผู้ถือบัตรตามวิธีการที่กรมการปกครองกำหนดเป็นต้นข้อ ๕ บุคคลดังต่อไปนี้ มีสิทธิขอให้เปิดเผยข้อมูลทะเบียนราษฎรโดยการขอตรวจคัด หรือคัดและรับรองสำเนาข้อมูลทะเบียนราษฎรด้วยระบบคอมพิวเตอร์หรือระบบอื่น(๑) เจ้าของข้อมูลหรือผู้ได้รับมอบอำนาจจากเจ้าของข้อมูล(๒) บุคคลอื่นใดที่กล่าวอ้างให้เชื่อได้ว่ามีส่วนได้เสียกับเจ้าของข้อมูลทั้งโดยตรงและโดยอ้อมข้อ ๖ บุคคลดังต่อไปนี้มีสิทธิขอให้เปิดเผยข้อมูลทะเบียนประวัติราษฎรโดยการขอตรวจ คัด หรือคัดและรับรองสำเนาข้อมูลทะเบียนประวัติราษฎรด้วยระบบคอมพิวเตอร์หรือระบบอื่น(๑) เจ้าของข้อมูลหรือผู้ได้รับมอบอำนาจจากเจ้าของข้อมูล(๒) ผู้แทนโดยชอบธรรม ในกรณีเจ้าของข้อมูลเป็นผู้เยาว์(๓) ผู้อนุบาลหรือผู้พิทักษ์ตามคำสั่งศาล ในกรณีเจ้าของข้อมูลเป็นคนไร้ความสามารถหรือเสมือนไร้ความสามารถ(๔) ทายาทเจ้าของข้อมูล กรณีเจ้าของข้อมูลเสียชีวิตหรือเป็นคนสาบสูญ(๕) บุคคลอื่นใดที่กล่าวอ้างให้เชื่อได้ว่ามีส่วนได้เสียโดยตรงกับเจ้าของข้อมูลข้อ ๗ นอกจากการเปิดเผยข้อมูลต่อบุคคลตามข้อ ๕ และข้อ๖ แล้ว การเปิดเผยข้อมูลทะเบียนราษฎรหรือข้อมูลทะเบียนประวัติราษฎร ดังต่อไปนี้ สามารถดำเนินการได้เท่าที่จำเป็นต่อการปฏิบัติหน้าที่ของส่วนราชการโดยไม่ต้องได้รับความยินยอมจากเจ้าของข้อมูลหรือผู้มีอำนาจกระทำการแทน(๑) เพื่อการปฏิบัติหน้าที่ของนายทะเบียนเจ้าพนักงาน พนักงานเจ้าหน้าที่ ตามกฎหมายว่าด้วยการทะเบียนราษฎร กฎหมายว่าด้วยบัตรประจำตัวประชาชนกฎหมายว่าด้วยชื่อบุคคล กฎหมายว่าด้วยการจดทะเบียนครอบครัว กฎหมายว่าด้วยสัญชาติ และกฎหมายอื่น(๒) เพื่อการปฏิบัติหน้าที่ของเจ้าหน้าที่ของรัฐอันเกี่ยวกับการให้บริการภาครัฐการรักษาความสงบเรียบร้อย ความมั่นคงของชาติ การป้องกันและปราบปรามการกระทำความผิดตามกฎหมายและกระบวนการยุติธรรม(๓) เพื่อการศึกษา วิจัย หรือเพื่อประโยชน์แก่การสถิติการเปิดเผยข้อมูลทะเบียนราษฎรหรือข้อมูลทะเบียนประวัติราษฎรตามวรรคหนึ่งถ้าผู้ควบคุมข้อมูลหรือนายทะเบียนผู้มีอำนาจตามกฎหมายว่าด้วยทะเบียนราษฎรเห็นว่าควรขอความยินยอมจากเจ้าของข้อมูลให้แจ้งผู้ขอข้อมูลดำเนินการขอความยินยอมจากเจ้าของข้อมูลก่อนจึงจะเปิดเผยได้แต่การเปิดเผยข้อมูลดังกล่าวต้องไม่เป็นการนำข้อมูลไปใช้ในทางธุรกิจหรือในเรื่องอื่นใดที่ไม่เกี่ยวกับหน้าที่ราชการหรือก่อให้เกิดความเสียหายแก่เจ้าของข้อมูลข้อ ๘ การขอให้เปิดเผยข้อมูลการทะเบียนราษฎรโดยการขอตรวจคัด หรือคัดและรับรองสำเนาข้อมูลทะเบียนราษฎรหรือข้อมูลทะเบียนประวัติราษฎรจากฐานข้อมูลทะเบียนกลางให้บุคคลตามข้อ ๕ และข้อ ๖ และส่วนราชการตามข้อ ๗ ยื่นคำขอพร้อมด้วยหลักฐานต่อนายทะเบียนณ สำนักทะเบียนกลาง สำนักทะเบียนจังหวัด สำนักทะเบียนกรุงเทพมหานคร สำนักทะเบียนอำเภอสำนักทะเบียนท้องถิ่น (เขต เทศบาล และเมืองพัทยา) สำนักทะเบียนสาขาหรือสำนักทะเบียนส่วนแยกในลักษณะของศูนย์บริการอำเภอยิ้มหรือหน่วยบริการงานทะเบียนราษฎรที่เรียกชื่อเป็นอย่างอื่นแห่งใดก็ได้นอกจากการยื่นคำขอตามวรรคหนึ่งแล้วผู้ขอเปิดเผยข้อมูลอาจยื่นคำขอผ่านระบบคอมพิวเตอร์ด้วยวิธีการเชื่อมโยงข้อมูลทางอิเล็กทรอนิกส์และสารสนเทศตามที่สำนักทะเบียนกลางกำหนดก็ได้ยกเว้นส่วนราชการที่ได้รับอนุญาตให้เชื่อมโยงคอมพิวเตอร์ ให้เป็นไปตามวิธีการที่ส่วนราชการนั้นกำหนดข้อ ๙ ผู้อำนวยการทะเบียนกลาง อาจอนุญาตให้ส่วนราชการเชื่อมโยงคอมพิวเตอร์ได้โดยส่วนราชการนั้นต้องแจ้งเป็นหนังสือขออนุญาตต่อผู้อำนวยการทะเบียนกลางโดยระบุเหตุผลความจำเป็นที่ต้องการเชื่อมโยงวัตถุประสงค์ของการใช้ข้อมูลประเภทของข้อมูลที่จะขอเชื่อมโยงและวิธีปกป้องคุ้มครองข้อมูลมิให้ถูกละเมิด และจะใช้ข้อมูลจากฐานข้อมูลทะเบียนกลางได้ต่อเมื่อส่วนราชการนั้นได้มีหนังสือตอบรับการปฏิบัติตามเงื่อนไขที่สำนักทะเบียนกลางกำหนดข้อ ๑๐ ส่วนราชการที่ได้รับอนุญาตให้เชื่อมโยงคอมพิวเตอร์จะต้องรับผิดชอบการติดตั้งระบบคอมพิวเตอร์พร้อมทั้งระบบสื่อสารเพื่อรับหรือส่งข้อมูลที่ตรวจสอบโดยเป็นผู้จัดหาอุปกรณ์พร้อมค่าใช้จ่ายต่างๆ ในการตรวจสอบฐานข้อมูลทะเบียนกลาง และพัฒนาระบบคอมพิวเตอร์ให้สามารถแลกเปลี่ยนข้อมูลระหว่างหน่วยงานได้ข้อ ๑๑ ส่วนราชการที่ได้รับอนุญาตให้เชื่อมโยงคอมพิวเตอร์ต้องอนุญาตให้สำนักทะเบียนกลางพัฒนาโปรแกรมเพื่อตรวจสอบข้อมูลประชาชนจากฐานข้อมูลของส่วนราชการที่ได้รับอนุญาตให้เชื่อมโยงคอมพิวเตอร์เพื่อนำไปใช้ให้เกิดประโยชน์แก่กำรบริการภาครัฐข้อ ๑๒ ส่วนราชการที่ได้รับอนุญาตให้เชื่อมโยงคอมพิวเตอร์จะต้องจัดให้มีการลงทะเบียนเจ้าหน้าที่ทุกคนที่ได้รับมอบหมายให้เข้าถึงข้อมูลทะเบียนราษฎรหรือข้อมูลทะเบียนประวัติราษฎรกับสำนักทะเบียนกลางเพื่อกำหนดรหัสเจ้าหน้าที่และขอบเขตการเข้าถึงข้อมูลตามวิธีการที่สำนักทะเบียนกลางกำหนดข้อ ๑๓ การดำเนินการตามข้อ ๙ สำนักทะเบียนกลางจะร่วมมือกับส่วนราชการกำหนดประเภทของข้อมูลที่อนุญาตให้ส่วนราชการใช้ประโยชน์ระบบการตรวจสอบข้อมูล การวางระบบควบคุมรักษาความลับข้อมูลส่วนบุคคล และกำหนดชั้นความลับของข้อมูลที่เจ้าหน้าที่ของส่วนราชการจะเข้าถึงข้อมูลส่วนราชการที่ได้รับอนุญาตให้เชื่อมโยงคอมพิวเตอร์ต้องจัดทำบัญชีควบคุมการเข้าถึงและใช้ประโยชน์จากฐานข้อมูลทะเบียนกลางของเจ้าหน้าที่ตามที่สำนักทะเบียนกลางกำหนดเพื่อให้ตรวจสอบได้ว่าใครเข้าไปตรวจหรือเปิดเผยข้อมูลของใครเมื่อใด และนำข้อมูลไปใช้เพื่อการปฏิบัติหน้าที่ของส่วนราชการนั้นหรือไม่ โดยผู้ควบคุมข้อมูลจะต้องตรวจรายงานการเข้าถึงและการใช้ประโยชน์จากฐานข้อมูลทะเบียนกลางเป็นประจำทุกวันทั้งนี้ ให้จัดเก็บบัญชีดังกล่าวไว้เป็นเวลาไม่น้อยกว่าสามปีให้หัวหน้าส่วนราชการที่ได้รับอนุญาตให้เชื่อมโยงคอมพิวเตอร์ควบคุมกำกับ ดูแลการเข้าถึงและใช้ประโยชน์ข้อมูลจากฐานข้อมูลทะเบียนกลางให้เป็นไปเพื่อการปฏิบัติหน้าที่ราชการโดยเคร่งครัดและจะต้องมีส่วนร่วมรับผิดชอบหากเกิดความเสียหายอันเกิดจากการปฏิบัติโดยมิชอบของบุคคลตามวรรคหนึ่งตามควรแก่กรณีข้อ ๑๔ ให้สำนักทะเบียนกลางจัดเก็บข้อมูลการเข้าตรวจหรือคัดข้อมูลจากฐานข้อมูลทะเบียนกลางของเจ้าหน้าที่ทุกคนที่ได้รับอนุญาตให้เข้าถึงข้อมูลดังกล่าวเพื่อให้สามารถตรวจสอบได้ตลอดเวลาว่าใครสังกัดส่วนราชการหรือหน่วยงานใด เข้าไปตรวจหรือเปิดเผยข้อมูลของใครเมื่อใดบ้าง เพื่อเป็นมาตรการคุ้มครองข้อมูลของบุคคลและตรวจสอบลงโทษผู้กระทำละเมิดสิทธิส่วนบุคคลโดยให้จัดเก็บข้อมูลไว้ในระบบคอมพิวเตอร์ของสำนักทะเบียนกลางเป็นเวลาไม่น้อยกว่าสามปีจึงจะขออนุมัติลบข้อมูลดังกล่าวได้ข้อ ๑๕ ส่วนราชการที่ได้รับอนุญาตให้เชื่อมโยงคอมพิวเตอร์จะต้องใช้ข้อมูลเพื่อประโยชน์ในการปฏิบัติราชการตามที่แจ้งในหนังสือขออนุญาตเท่านั้นและจะต้องไม่ส่งผลกระทบหรือก่อให้เกิดความเสียหายแก่เจ้าของข้อมูล และห้ามมิให้นำข้อมูลไปใช้เพื่อประโยชน์ในทางธุรกิจหรือในเรื่องอื่นที่ไม่เกี่ยวกับหน้าที่ของส่วนราชการหรือตามวัตถุประสงค์ที่ร้องขอข้อ ๑๖ กรณีบุคคลร้องเรียนขอให้ตรวจสอบการเข้าตรวจและเปิดเผยข้อมูลส่วนบุคคลทำให้ได้รับความเดือดร้อนเสียหายให้ผู้ควบคุมข้อมูลดำเนินการดังนี้(๑) ตรวจสอบการเข้าตรวจข้อมูลจากฐานข้อมูลทะเบียนกลางของบุคคลตามข้อร้องเรียนจากระบบคอมพิวเตอร์ของสำนักทะเบียนกลางและสอบสวนให้ปรากฏข้อเท็จจริงเกี่ยวกับเหตุผลในการเข้าตรวจข้อมูลดังกล่าว และการเปิดเผยข้อมูลไปให้ผู้ใดหรือหน่วยงานใดบ้าง(๒) หากผลการตรวจสอบพบว่าเจ้าหน้าที่เปิดเผยข้อมูลโดยมิชอบ ไม่เป็นไปตามวัตถุประสงค์ของการขอตรวจข้อมูลหรือไม่เป็นไปเพื่อประโยชน์ของทางราชการหรือเจ้าของข้อมูลนั้นให้ผู้ควบคุมข้อมูลถอดถอนเจ้าหน้าที่ผู้นั้นไม่ให้เข้าถึงข้อมูลในฐานข้อมูลทะเบียนกลางเป็นเวลาสองปีติดต่อกันและแจ้งให้ผู้อำนวยการทะเบียนกลางทราบเว้นแต่กรณีมีเหตุจำเป็นจะต้องให้เจ้าหน้าที่ดังกล่าวเข้าถึงข้อมูลในฐานข้อมูลทะเบียนกลางก่อนเวลาที่กำหนดผู้ควบคุมข้อมูลจะต้องแจ้งเหตุจำเป็นไปยังผู้อำนวยการทะเบียนกลาง และต้องมีหนังสือรับรองจากผู้บังคับบัญชาของบุคคลนั้นส่งไปพร้อมด้วย(๓) กรณีบุคคลร้องเรียนต่อสำนักทะเบียนกลางขอให้ตรวจสอบผู้เข้าถึงข้อมูลส่วนบุคคลให้สำนักทะเบียนกลางตรวจสอบข้อมูลจากระบบคอมพิวเตอร์แล้วทำหนังสือแจ้งส่วนราชการหรือหน่วยงานที่ตรวจพบตาม(๑) ให้ตรวจสอบข้อเท็จจริงแล้วแจ้งผลให้สำนักทะเบียนกลางทราบภายในสิบห้าวันนับแต่วันที่ได้รับหนังสือแจ้งเพื่อจะได้แจ้งผลการตรวจสอบให้ผู้ร้องเรียนทราบต่อไปกรณีบุคคลที่ร้องเรียนเรื่องการถูกเปิดเผยข้อมูลส่วนบุคคลทำให้เกิดความเสียหายและเรียกร้องให้รับผิดทางละเมิดหรือฟ้องร้องต่อศาลในทางปกครองทางแพ่งและทางอาญา ให้เป็นหน้าที่ของส่วนราชการที่ได้รับอนุญาตให้เชื่อมโยงคอมพิวเตอร์จะต้องสอบสวนข้อเท็จจริงและดำเนินการตามอำนาจหน้าที่รวมถึงความรับผิดทางละเมิดในทางปกครอง ทางแพ่ง หรือทางอาญาตามผลของคดีทั้งต่อบุคคลภายนอกและสำนักทะเบียนกลาง กรมการปกครองข้อ ๑๗ สำนักทะเบียนกลางอาจระงับการใช้ประโยชน์ฐานข้อมูลทะเบียนกลางของส่วนราชการที่ได้รับอนุญาตให้เชื่อมโยงคอมพิวเตอร์เป็นการชั่วคราวหรืออาจเปลี่ยนแปลงวิธีการเข้าถึงข้อมูลและการใช้ประโยชน์ข้อมูลจากฐานข้อมูลทะเบียนกลางได้ตามที่เห็นสมควรโดยจะแจ้งส่วนราชการที่เกี่ยวข้องให้ทราบล่วงหน้าเป็นเวลาไม่น้อยกว่าสามสิบวันกรณีส่วนราชการที่ได้รับอนุญาตให้เชื่อมโยงคอมพิวเตอร์ต้องการบอกเลิกการใช้ประโยชน์ฐานข้อมูลทะเบียนกลางจะต้องแจ้งให้สำนักทะเบียนกลางทราบเป็นหนังสือล่วงหน้าไม่น้อยกว่าสามสิบวันก่อนเลิกการใช้ประโยชน์ฐานข้อมูลทะเบียนกลางและจะต้องยินยอมให้สำนักทะเบียนกลางตรวจสอบข้อมูลของส่วนราชการนั้นกรณีมีเหตุอันควรสงสัยว่าจะมีการกระทำที่เกิดความเสียหายแก่สำนักทะเบียนกลางหากส่วนราชการที่ได้รับอนุญาตให้เชื่อมโยงคอมพิวเตอร์ไม่ปฏิบัติตามระเบียบนี้และทำให้เกิดความเสียหายร้ายแรงแก่ราชการหรือบุคคลภายนอก สำนักทะเบียนกลางจะยกเลิกหรือระงับการใช้ประโยชน์ฐานข้อมูลทะเบียนกลางโดยไม่ต้องแจ้งให้ทราบล่วงหน้าก็ได้ข้อ ๑๘ กรณีเจ้าของบัตรยินยอมมอบบัตรประจำตัวประชาชนแบบอเนกประสงค์(Smart Card) ให้เจ้าหน้าที่ดำเนินการเข้าถึงข้อมูลของตนในหน่วยความจำ(IC CHIP) บนบัตรหรือในฐานข้อมูลทะเบียนกลางโดยผ่านเครื่องอ่านบัตรหรือโดยวิธีอื่นใดให้ถือว่าเจ้าของบัตรได้ยินยอมให้เจ้าหน้าที่เข้าถึงข้อมูลส่วนบุคคลของผู้นั้นข้อ๑๙ ในการปฏิบัติงานทะเบียนและบัตรประจำตัวประชาชนด้วยระบบคอมพิวเตอร์ที่เชื่อมโยงกับฐานข้อมูลทะเบียนกลางให้นายทะเบียนพนักงานเจ้าหน้าที่ และเจ้าหน้าที่ที่ได้รับมอบหมายให้ปฏิบัติงานทะเบียนและบัตรประจำตัวประชาชนจะต้องลงทะเบียนเพื่อกำหนดรหัสการใช้งานตามวิธีการที่สำนักทะเบียนกลางกำหนดและจะต้องเก็บรักษารหัสของตนให้เป็นความลับหากมีการปฏิบัติหน้าที่โดยมิชอบหรือมีความเสียหายใดๆ เกิดขึ้นอันเนื่องจากการใช้รหัสนั้น เจ้าของรหัสต้องรับผิดชอบทุกกรณีให้หัวหน้าหน่วยงานที่ปฏิบัติงานทะเบียนและบัตรประจำตัวประชาชนอาทิ นายอำเภอ ผู้อำนวยการเขต ควบคุม กำกับ ดูแลการเข้าถึงและใช้ประโยชน์ข้อมูลจากฐานข้อมูลทะเบียนกลาให้เป็นไปเพื่อการปฏิบัติหน้าที่ราชการโดยเคร่งครัดและจะต้องมีส่วนร่วมรับผิดชอบหากเกิดความเสียหายอันเกิดจากการปฏิบัติโดยมิชอบของบุคคลตามวรรคหนึ่งตามควรแก่กรณีข้อ ๒๐ ให้สำนักทะเบียนกลางจัดเก็บเอกสารทะเบียนและเอกสารราชการอื่นที่เกี่ยวข้องกับการพิสูจน์ยืนยันตัวบุคคลที่อยู่ในความรับผิดชอบหรืออยู่ในการเก็บรักษาของสำนักทะเบียนไว้ในฐานข้อมูลทะเบียนกลางให้ครบถ้วนโดยใช้เลขประจำตัวประชาชนเป็นดัชนีในการจัดเก็บและค้นหาข้อมูลและเพื่อความครบถ้วนสมบูรณ์ของข้อมูลบุคคลที่อาศัยอยู่ในราชอาณาจักรและประโยชน์ในการปฏิบัติราชการและการให้บริการของภาครัฐผู้อำนวยการทะเบียนกลางอาจแจ้งส่วนราชการที่มีข้อมูลทั้งที่เป็นเอกสารหรือข้อมูลดิจิทัลให้จัดส่งข้อมูลที่มีอยู่ให้สำนักทะเบียนกลางข้อ ๒๑ ให้สำนักทะเบียนกลางดำเนินการตรวจสอบและปรับปรุงข้อมูลในฐานข้อมูลทะเบียนประวัติราษฎรให้เป็นปัจจุบันอยู่เสมอตามหลักฐานของสำนักทะเบียนอำเภอสำนักทะเบียนท้องถิ่นและส่วนราชการอื่นที่เกี่ยวข้องซึ่งผ่านการตรวจสอบความถูกต้องโดยเจ้าหน้าที่ของสำนักทะเบียนหรือส่วนราชการนั้นและสนับสนุนให้มีการเชื่อมโยงคอมพิวเตอร์เพื่อใช้ประโยชน์ข้อมูลจากฐานข้อมูลทะเบียนกลางอย่างถูกต้องเหมาะสม และสอดคล้องกับภารกิจของส่วนราชการข้อ ๒๒ ให้สำนักทะเบียนกลางทำข้อมูลทะเบียนประวัติราษฎรให้ทันสมัยโดยการแก้ไขเปลี่ยนแปลง เพิ่มเติม จำหน่าย หรือยกเลิก แล้วแต่กรณี สำหรับข้อมูลที่มีลักษณะตามเงื่อนไขดังต่อไปนี้(๑) รายการบุคคลที่มีอายุครบ ๑๕ ปีบริบูรณ์ แต่มีคำนำนามว่าเด็กชายหรือเด็กหญิงให้เปลี่ยนแปลงคำนำนามเป็นนายหรือนางสาวแล้วแต่กรณี(๒) รายการบุคคลที่มีคำนำนามไม่ถูกต้องตามกฎหมาย เช่น ด็อกเตอร์ นักโทษชาย พลทหารท้าว เป็นต้น ให้แก้ไขเป็น นาย นาง หรือนางสาว แล้วแต่กรณี(๓) รายการบุคคลที่มีคำสั่งศาลให้เป็นคนสาบสูญ ให้จำหน่ายรายการบุคคลนั้น(๔) รายการของคนต่างด้าวที่เดินทางออกจากประเทศไทยโดยไม่ได้แจ้งการขอกลับเข้ามาในประเทศไทย(Re - entry) ให้จำหน่ายรายการบุคคลนั้น(๕) บุคคลที่มีเอกสารการทะเบียนราษฎรที่มีเลขประจำตัวประชาชน๑๓ หลัก แต่ไม่มีรายการบุคคลในฐานข้อมูลฯ ให้เพิ่มชื่อและรายการบุคคลนั้น(๖) รายการบุคคลที่อยู่ในทะเบียนบ้านกลางติดต่อกันเป็นเวลาเกินกว่าสิบปีโดยไม่มีการเคลื่อนไหวทางทะเบียนราษฎรให้จำหน่ายรายการบุคคลนั้น(๗) รายการบุคคลที่แจ้งการย้ายที่อยู่ออกจากทะเบียนบ้านเป็นเวลาติดต่อกันเกินกว่าห้าปีโดยไม่ได้ย้ายเข้าทะเบียนบ้านใดให้เพิ่มรายการบุคคลนั้นไว้ในทะเบียนบ้านกลางของสำนักทะเบียนที่แจ้งย้ายออก และหากรายการบุคคลดังกล่าวอยู่ในทะเบียนบ้านกลางติดต่อกันเป็นเวลาเกินกว่าห้าปีโดยไม่มีการเคลื่อนไหวทางทะเบียนให้จำหน่ายรายการบุคคลนั้น(๘) รายการบุคคลที่มีอายุตั้งแต่ ๑๐๐ ปีโดยไม่มีการเคลื่อนไหวทางทะเบียนและไม่พบรายการทำบัตรประจำตัวประชาชนแบบอเนกประสงค์(Smart card) ให้จำหน่ายรายการบุคคลนั้น(๙) รายการเกี่ยวกับบ้านและเลขที่บ้าน ที่ไม่ถูกต้องหรือไม่มีสภาพเป็นบ้านแล้วให้จำหน่ายเลขที่บ้านและเพิ่มรายการบุคคลในทะเบียนบ้านของบ้านเลขที่นั้นไว้ในทะเบียนบ้านกลางของสำนักทะเบียนที่บ้านตั้งอยู่(๑๐) กรณีอื่น ๆ ตามที่ผู้อำนวยการทะเบียนกลางพิจารณาให้ความเห็นชอบเมื่อสำนักทะเบียนกลางได้ทำข้อมูลทะเบียนประวัติราษฎรให้ทันสมัยตามวรรคหนึ่งแล้ว ให้แจ้งสำนักทะเบียนและบุคคลที่เกี่ยวข้องทราบตามวิธีการที่สำนักทะเบียนกลางกำหนดและหากบุคคลดังกล่าวประสงค์จะอุทธรณ์การดำเนินการของสำนักทะเบียนกลางให้ยื่นอุทธรณ์ผ่านนายทะเบียนอำเภอหรือนายทะเบียนท้องถิ่นที่บุคคลนั้นมีภูมิลำเนาตามทะเบียนบ้านทะเบียนบ้านกลางหรือทะเบียนประวัติ เพื่อส่งคำอุทธรณ์พร้อมหลักฐานให้สำนักทะเบียนกลางพิจารณาข้อ ๒๓ เมื่อตรวจพบข้อมูลทะเบียนราษฎรหรือข้อมูลทะเบียนประวัติราษฎรที่จัดทำขึ้นมีความผิดพลาดหรือไม่ถูกต้องตามความเป็นจริงโดยเกิดจากการสำคัญผิดในข้อเท็จจริงคัดลอกหรือบันทึกผิด หรือเกิดจากสาเหตุอื่นใดซึ่งไม่ใช่เป็นการทุจริต ให้นายทะเบียนแก้ไขให้ถูกต้องตามวิธีการที่ผู้อำนวยการทะเบียนกลางกำหนดแต่ถ้าข้อมูลที่ผิดพลาดหรือไม่ถูกต้องเกิดจากการกระทำทุจริตให้นายทะเบียนจำหน่ายข้อมูลดังกล่าวเว้นแต่กรณีมีเหตุจำเป็นเพื่อประโยชน์แก่ราชการและประชาชน ผู้อำนวยการทะเบียนกลางอาจกำหนดแนวทางปฏิบัติเป็นอย่างอื่นก็ได้หรือหากเจ้าของข้อมูลมีความประสงค์จะขอให้จัดทำข้อมูลใหม่ ให้ยื่นคำร้องพร้อมพยานหลักฐานต่อนายทะเบียนณ สำนักทะเบียนที่มีภูมิลำเนาหรือที่มีชื่อในเอกสารการทะเบียนราษฎรนายทะเบียนตามวรรคหนึ่งหมายถึง นายทะเบียนอำเภอ นายทะเบียนท้องถิ่น และนายทะเบียนประจำสำนักทะเบียนกลาง แล้วแต่กรณีโดยถ้านายทะเบียนประจำสำนักทะเบียนกลางเป็นผู้แก้ไขหรือจำหน่ายข้อมูลให้แจ้งนายทะเบียนอำเภอหรือนายทะเบียนท้องถิ่นที่เกี่ยวข้องทราบด้วยข้อ ๒๔ การขอคืนรายการทะเบียนบุคคลที่ถูกจำหน่ายให้เป็นหน้าที่ของนายทะเบียนอำเภอและนายทะเบียนท้องถิ่น แล้วแต่กรณี จะต้องตรวจสอบพยานหลักฐานให้แน่ชัดว่ารายการทะเบียนที่ขอคืนเป็นข้อมูลที่ถูกต้องมิใช่เป็นข้อมูลที่เกิดจากการทุจริตประพฤติมิชอบ โดยให้รวบรวมสำเนาคำร้องและพยานหลักฐานเท่าที่จำเป็นส่งให้สำนักทะเบียนกลางดำเนินการเพื่อคืนรายการสำนักทะเบียนกลางอาจพิจารณาคืนรายการทะเบียนที่ถูกจำหน่ายตามผลการตรวจสอบข้อเท็จจริงก็ได้โดยให้แจ้งสำนักทะเบียนที่เกี่ยวข้องทราบและตรวจสอบอีกครั้งหากพบว่ารายการที่คืนให้นั้นเป็นรายการที่ไม่ถูกต้อง ให้นายทะเบียนดำเนินการตามอำนาจหน้าที่แล้วแจ้งสำนักทะเบียนกลางทราบข้อ ๒๕ ให้ผู้อำนวยการทะเบียนกลางรักษาการตามระเบียบนี้และมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๘ ตุลาคม พ.ศ. ๒๕๖๑ร้อยตำรวจโท อาทิตย์ บุญญะโสภัตผู้อำนวยการทะเบียนกลางพัชรภรณ์/ธนบดี/จัดทำ๒๔ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘๓ ง/หน้า ๑/๙ พฤศจิกายน ๒๕๖๑